**ՀԻՄՆԱՎՈՐՈՒՄ**

**<< ՀՅՈՒՍԻՍԱՅԻՆ ԵՎ ՍԵՎԱՆԻ ՋՐԱՎԱԶԱՆԱՅԻՆ ԿԱՌԱՎԱՐՄԱՆ ՏԱՐԱԾՔՆԵՐՈՒՄ ՍԱԿԱՎԱՋՐՈՒԹՅՈՒՆ ՀԱՅՏԱՐԱՐԵԼՈՒ** **ՄԱՍԻՆ>> ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Ընթացիկ իրավիճակը և իրավական ակտի ընդունման անհրաժեշտությունը**

«**Հյուսիսային և Սևանի ջրավազանային կառավարման տարածքներում սակավաջրություն** հայտարարելու**մասին**» **Կառավարության որոշման նախագծի** մշակման անհրաժեշտությունը բխում է ՀՀ ջրային օրենսգրքի 92-րդ հոդվածի պահանջներից: Վերջինիս մշակման համար հիմք է հանդիսացելՀիդրոօդերևութաբանության և մթնոլորտային երևույթների վրա ակտիվ ներգործության ծառայության կողմից հիդրոդերևութաբանական վերլուծության արդյունքում սակավաջրության վերաբերյալ ներկայացված պաշտոնական տեղեկատվությունը, ինչպես նաև հաշվի է առնվել 2014 թվականի սեպտեմբերի 18-ի «**Արարատյան, Հրազդանի և Ախուրյանի ավազանային կառավարման տարածքներում սակավաջրության և երաշտի մասին**» N 1111-Ն որոշումը:

Ստորև ներկայացված տեղեկատվության համաձայն՝ կանխատեսումները կազմելիս հնարավորինս հաշվի են առնվել վարարումների հոսքը ձևավորող բոլոր գործոնները։ Հաշվի առնելով արդեն իսկ դիտված և կանխատեսվող հիդրոօդերևութաբանական պայմանները կանխատեսվել է, որ գետերի մեծ մասում 2020թ. գարնանային վարարումների հոսքի ծավալները և առավելագույն ելքերի մեծությունները սպասվում են նորմայի 50-80%-ի սահմաններում, ընդ որում գետերի մեծ մասում վարարումների հոսքի ծավալների ապահովվածությունները կանխատեսվում են 80-85%-ի սահմաններում։ Համաձայն ՀՀ ջրային օրենսգրքի 1-ին հոդվածի նման իրավիճակը սահմանվում է որպես սակավաջուր:

1. **Առաջարկվող նախագծի կարգավորման բնույթը**:

Նախագծով առաջարկվել է **Հյուսիսային և Սևանի ջր**ավազանային կառավարման տարածքներում հայտարարել սակավաջրություն՝ հաշվի առնելով հիդրոօդերևութաբանական գործունեության բնագավառի լիազոր մարմնի հիմնավոր և պաշտոնական տեղեկատվությունը: Նախագծով տրվել են սակավաջրություն հայտարարվելու դեպքում ջրային օրենսգրքով պահանջվող կարգավորումներ՝ որոշմամբ նշված տարածքներում ջրային ռեսուրսների օգտագործման և ջրային ռեսուրսների հետ կապված գործողությունների սահմանափակումներ և չափավորումներ, ինչպես նաև սահմանվել են պետական կառավարման մարմինների նկատմամբ այլ համապատասխան պահանջներ։ **Հյուսիսային և Սևանի** ջրավազանային կառավարման տարածքներում սահմանված սակավաջրությունը կարող է վերացվել շրջակա միջավայրի նախարարի ներկայացրած առաջարկության հիման վրա:

1. **Նախագծի մշակման գործընթացում ներգրավված ինստիտուտները, անձինք և նրանց դիրքորոշումը:**

Նախագիծը մշակվել է շրջակա միջավայրի նախարարության կողմից:

1. **Ակնկալվող արդյունքը:**

Նախագծի ընդունումը հնարավորություն կտա **սակավաջրության հետևանքով ստեղծված իրավիճակում կանխել** ջրօգտագործողների շահերի բախումները և մեղմել ջրային ռեսուրսների վրա ակնկալվող բացասական ազդեցությունը` հատկապես ջրապահանջի բավարարման ժամանակ, ինչպես նաև **գտնել համապատասխան լուծումներ՝** առավել արդյունավետ օգտագործելու սահմանափակ ջրային ռեսուրսները:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՏԱՎԱԶԱՆՆԵՐՈՒՄ 2020 ԹՎԱԿԱՆԻՆ ՍՊԱՍՎՈՂ ԳԱՐՆԱՆԱՅԻՆ ՎԱՐԱՐՈՒՄՆԵՐԻ ԲՆՈՒԹԱԳՐԵՐԸ ՁԵՎԱՎՈՐՈՂ ՀԻԴՐՈՕԴԵՐԵՎՈՒԹԱԲԱՆԱԿԱՆ ՊԱՅՄԱՆՆԵՐԻ ՆԿԱՐԱԳԻՐԸ**

Գետերում գարնանային վարարումների բնութագրե­րը պայմանավորվում են *նախաձմեռային* (սեպտեմբեր-նոյեմբեր), *ձմեռային* (դեկտեմբեր-մարտ) ամիսների փաստացի և *վարարումների ժամանակա­շրջա­նի* (ապրիլ-հունիս) կանխատեսվող հիդրոօդերևութաբա­նական պայման­­ների առանձնահատկություններով:

2020 թվականի գարնանային վարարումների հոսքը պայմանավորող հիդրո­օդերևութա­բանական պայմանները եղել են այսպիսին.

*Նախաձմեռային ժամանակաշրջանի հիդրոօդերևութաբանական պայմաններ.*

* *սեպտեմբերին*ամսական տեղումների քանակը գրեթե ամենուր բարձր է եղել նորմայից, Լոռու, Շիրակի, Գեղարքունիքի, Արարատի մարզերում և Երևանում կազմել է նորմայի՝ 120-170%-ը, Կոտայքի, Արագածոտնի, Վայոց Ձորի և Սյունիքի մարզերում 170-230%-ը, միայն Արմավիրի և Տավուշի մարզերում կազմել է նորմայի՝ 75-95%,
* *հոկտեմբերին*տեղումների քանակը ամենուր խիստ ցածր է եղել նորմայից կազմելով նորմայի մինչև 30%-ը,
* *նոյեմբերին* ևս հանրապետության ողջ տարածքում ամսական տեղումների քանակը ցածր է եղել նորմայից կազմելով՝ 20-70%:

Այսպիսով, նախաձմեռային ժամանակաշրջանի հիդրո­օդերևութաբանական պայմանների վերլուծությունից պարզ է դառնում, որ դրանք 2020 թվականի գարնանային վարարումների հոսքի ձևավորման վրա կունենան նորմայից բացասական շեղումով ազդեցություն:

*Ձմեռային ժամանակաշրջանի հիդրոօդերևութաբանական պայմաններ.*

Ձմեռային ժամանակաշրջանում տեղումների բաշխումը ունեցել է հետևյալ պատկերը.

* *դեկտեմբերին* ամսական տեղումների քանակը Լոռիում, Արագածոտնում, Վայոց Ձորում և Սյունիքում՝ կազմել է նորմայի 60-90%-ը, իսկ մյուս շրջաններում՝ 90-120%,
* *հունվարին`*ողջ հանրապետությունում տեղումների քանակը ցածր է եղել նորմայից կազմելով նորմայի 20-70%,
* *փետրվարին*՝Կոտայքի, Գեղարքունիքի, Արագածոտնի և Սյունիքի մարզերում կազմել է նորմայի՝ 100-140%, իսկ մնացած մարզերում ցածր է եղել նորմայից կազմելով՝ 50-100%,
* *մարտին (27-ի դրությամբ)՝* տեղումների քանակը եղել է հիմնականում նորմայից ցածր, Շիրակի, Արագածոտնի, Արմավիրի և Արարատի մարզերում կազմել է նորմայի 70-90%-ը, միայն Լոռիում՝ 90-110%-ը, իսկ մնացած մարզերում՝ 40-70%-ը։

*Դեկտեմբեր - փետրվար* ամիսներին օդի միջին ամսական ջերմաստիճանները ամենուր բարձր են եղել նորմաներից. դեկտեմբերին 2.0-4.5 աստիճանով, ինչն էլ իր բացասական ազդեցությունն է ունեցել ձնակուտակման վրա։

Այսպիսով, ձմեռային ժամանակաշրջանի հիդրոօդերևութաբանական պայմանները կձևավորեն գարնանային վարարումների հոսքի նորմայից ցածր ծավալներ:

***Ձնածածկույթ***

2020 թվականի ապրիլի 1-ի դրությամբ հանրապետության տարածքում մինչև 2500մ բարձրությունները ձյան ծածկը բացակայել է, դրանից ավել բացարձակ բարձրությամբ գոտիներում ձյան շերտի միջին տասնօրյակային բարձրությունները նորմաների հետ համեմատած կազմել են 50-70%, Որոտանի լեռնանցք կայանում ձյան շերտի բարձրությունը կազմել է 35սմ (01.04.2019թ. 102սմ), Արագած բ/լ կայանում՝ 165սմ (01.04.2019 թ. 256 սմ)։

Այսպիսով, գետավազաններում կուտակված ձյան պաշարները, կախված վարարումների ժամանակահատվածի օդերևութաբանական պայմաններից, վարարումների ժամանակաշրջանում կառաջացնեն հոսքի նորմայից զգալի բացասական շեղումով ծավալներ:

*Վարարումների ժամանակաշրջանի կանխատեսվող հիդրոօդերևութա­բանա­կան պայմաններ*

Օդի միջին ամսական ջերմաստիճանը ապրիլ, մայիս և հունիս ամիսներին կանխատեսվում է նորմային մոտ, իսկ մթնոլորտային տեղումների քանակը՝ ապրիլին՝ նորմային մոտ, մայիսին և հունիսին՝ նորմայից պակաս։

Այսպիսով, վարարումների ժամանակաշրջանի կանխատեսվող հիդրոօդերևութաբանական պայմանները վարարումների հոսքի ձևավորման մեջ կունենան նորմայից բացասական շեղումով ազդեցություն:

**Եզրակացություն.**

**Հաշվի առնելով դիտված և կանխատեսվող հիդրոօդերևութաբանական պայմանները կանխատեսվում է, որ գետերի մեծ մասում 2020թ. գարնանային վարարումների հոսքի ծավալները և առավելագույն ելքերի մեծությունները սպասվում են նորմայի 50-80%-ի սահմաններում, ընդ որում գետերի մեծ մասում վարարումների հոսքի ծավալների ապահովվածությունները կանխատեսվում են 80-85%-ի սահմաններում և համաձայն ՀՀ ջրային օրենսգրքի նման իրավիճակը սահմանվում է որպես սակավաջուր: Ուշադրություն ենք հրավիրում այն հանգամանքի վրա, որ կանխատեսումները կազմելիս հնարավորինս հաշվի են առնվել վարարումների հոսքը ձևավորող գործոնները, որոնք ըստ անհրաժեշտության կճշգրտվեն և կտրամադրվի լրացուցիչ տեղեկատվություն:**

**Սևանա լիճ և ջրամբարներ**

Հիմք ընդունելով եղանակի և Սևանա լիճ մուտք գործող գետային հոսքի կանխատեսումները, լճի մակերևույթից գոլորշացման մեծությունները, Արփա-Սևան ջրատարով Սևանա լիճ տեղափոխվող ջրի քանակը (200մլն.խոր.մ) և ոռոգման նպատակով լճից օրենքով սահմանված ջրառը՝ 170մլն.խոր.մ, 2020թ. հուլիսի 1-ին 2020թ. ապրիլի 1-ի համեմատ կանխատեսվում է Սևանա լճի մակարդակի բարձրացում 25-30սմ-ով (1900.71-1900.76մ սահմաններում), իսկ 2020թ. դեկտեմբերի 31-ի դրությամբ` լճի մակարդակը կանխատեսվում է 1900.34-1900.39մ սահմաններում, որը 2020թ. հունվարի 1-ի համեմատ ցածր կլինի **4...9սմ-ով:**

**Հիդրոﬔտ ծառայության կողﬕց դիտարկվող 5 խոշոր ջրամբարների 2020 թվականի առավելագույն ջրալցվածությունը մինչև ջրամբարներից ջրառը կանխատեսվում է.**

* **Ախուրյանի ջրամբարում՝ 85-90% (446-473 մլն.մ3),**
* **Արփիլիճ ջրամբարում՝ 35-40% (36.8-42.0 մլն.մ3),**
* **Ազատի ջրամբարում՝ 70-75% (49.0-52.5 մլն.մ3),**
* **Մարմարիկի ջրամբարում՝ 70-75% (16.8-18.0 մլն.մ3)**
* **Ապարանի ջրամբարում՝ 35-40% (31.9-36.4մլն.մ3):**